OpenLLM-France/wikimedia huggingface dataset:
# Peter Radford

Peter Radford (Walsall, 20 de setembre de 1939) és un atleta anglès, especialista en curses de velocitat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on disputà tres proves del programa d'atletisme. Guanyà la medalla de bronze en els 100 metres i els 4x100 metres, formant equip amb David Jones, David Segal i Nick Whitehead; mentre en els 200 metres quedà eliminat en semifinals. Quatre anys més tard, als Jocs de Tòquio, tornà a disputar tres proves del programa d'atletisme. Fou vuitè en els 4x100 metres, mentre en les altres dues quedà eliminat en sèries.
En el seu palmarès també destaquen dues medalles al Campionat d'Europa d'atletisme de 1958, de plata en els 4x100 metres i de bronze en els 100 metres; així com dues medalles d'or en els 4x100 iardes als Jocs de la Commonwealth, el 1958 i 1962. A nivell nacional es proclamà campió de les 100 iardes el 1959 i 1960.
El 28 de maig de 1960, a Wolverhampton, va establir el rècord mundial dels 200 metres amb un temps de 20,5".

## Millors marques

* 100 metres. 10.29" (1958)
* 200 metres. 20.4" (1960)

## Referències

* ↑ «Olympedia – Peter Radford». [Consulta: 1r desembre 2021].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Peter Frank Radford | Commonwealth Games Federation» (en anglès). Arxivat de l'original el 2021-10-02. [Consulta: 1r desembre 2021].
* ↑ «British Athletics Championships 1945-1959». [Consulta: 1r desembre 2021].
* ↑ «AAA Championships (Men)». [Consulta: 1r desembre 2021].
* ↑ Progression of IAAF World Records. 2015 Edition. IAAF, 2015, p. 110, 111.
* ↑ «Track and Field Statistics». [Consulta: 1r desembre 2021].
# Estatueta

Una estatueta o figureta és una representació d'un humà, un déu o un animal. Poden ser realista o icònica. Les primeres van ser fetes d'argila. Les version modernes estan fetes de ceràmica, metall,vidre, fusta i de plàstic.

## Prehistòria

A la Xina hi ha estàtues del neolític. Moltes estatuetes d'argila cremada europees, datades de 25000-30000 aC, són la ceràmica més antiga que es coneix.
A la Creta minoica es feien estatuetes de terracotta.

## Història

La porcellana i altres ceràmiques són materials comuns per a les estatuetes. N'hi ha molts exemples a la Xina. Les primeres estatuetes europees de porcellana es van fer a Alemanya amb el procediment de Meissen.
En l'actualitat dues grans empreses que produeixen estatuetes de porcellana són la Royal Doulton i la valenciana Lladró.

## Galeria

* Venus de Willendorf.
* Estatueta de Sant Josep Baptista, segle xviii.
* Thai
* Porcellana de Dresden
* Copenhagen
* Napoleó I., 1811
* Zodíac xinès

## Referències

* ↑ Li Liu, The Chinese Neolithic: Trajectories to Early States, 2004, Cambridge University Press, 328 pages ISBN 0-521-81184-8
* ↑ C.Michael Hogan, Phaistos Fieldnotes, The Modern Antiquarian (2007)
Viccionari
# Club Libertad

El Club Libertad és un club de futbol de la ciutat d'Asunción, Paraguai, situat al barri de Tuyucuá.

## Història

Va ser fundat el 30 de juliol de 1905. És una de les institucions més antigues del país. En fou el primer president Juan Manuel Sosa Escalada. També en fou membre destacat Basiliano Villamayor.
Juga a l'estadi Tigo La Huerta, amb capacitat per a 10.100 espectadors.
Evolució de l'uniforme:
| 2009-10 | 2011-12 | 2013 | 2014 | 2015 | 2016 | 2017 | 2018 |
| 2019 | 2020 | 2020-21 | 2021-22 | 2022-23 | 2023-24 |

## Palmarès

* Lliga paraguaiana de futbol:
** 1910, 1917, 1920, 1930, 1943, 1945, 1955, 1976, 2002, 2003, 2006 Apertura, 2007 Clausura, 2008 Apertura, 2008 Clausura, 2010 Clausura, 2012 Clausura, 2014 Apertura, 2014 Clausura, 2016 Apertura, 2017 Apertura, 2021 Apertura, 2022 Apertura, 2023 Apertura, 2023 Clausura, 2024 Apertura
* Copa Paraguai:
** 2019, 2023
* Supercopa Paraguai:
** 2023
* Segona divisió paraguaiana de futbol/División Intermedia:
** 2000
* Plaqueta Millington Drake:
** 1952
* Torneo Integración:
** 1975

## Jugadors destacats

* Delfín Benítez Cáceres
* Carlos Bonet
* Pablo Garnier
* Hernán Rodrigo López
* Eulogio Martínez
* Sebastian Fleitas Miranda
* Juan Samudio
* Estanislao Struway
* Juan Bautista Torales
* Justo Villar
* Dante Lopez

## Entrenadors destacats

* Carlos Jara Saguier
* Gerardo Martino
* Sergio Markarián

## Secció de basquetbol

El Club Libertad també disposa d'una secció de basquetbol que juga a la primera divisió del país.

### Palmarès

* Lliga paraguaiana de bàsquet (9): 1958, 1972, 1974, 1977, 1979, 1986, 1987, 1990, 2005.

## Referències

* ↑ «Club Libertad: Summary». Soccerway. Perform. Arxivat de l'original el 9 March 2023. [Consulta: 23 juny 2016].
* ↑ «Los 113 años del club Libertad» (en castellà). Abc.py, 29-07-2018. Arxivat de l'original el 30 July 2018.
* ↑ «Medida y capacidad de las canchas». APF, 13-07-2018. Arxivat de l'original el 9 December 2022. [Consulta: 10 març 2019].
* ↑ «Paraguai - List of Champions». rsssf.com. [Consulta: 16 desembre 2017].
* ↑ «Paraguay - List of Cup Winners». rsssf.com. [Consulta: 16 octubre 2024].
* 1 2 «CAMPEONES OFICIALES DESDE SU FUNDACION». Corporación Deportiva Fénix. Arxivat de l'original el 2014-10-15. [Consulta: 16 desembre 2017].

## Enllaços externs

* Web oficial
* Web de seguidors Arxivat 2008-03-02 a Wayback Machine.
# Mariano Biasin

Mariano Biasin (nascut el 1980 a Buenos Aires) és un director de cinema i guionista argentí.

## Biografia

Mariano Biasin va néixer a Buenos Aires en 1980 i va estudiar direcció cinematogràfica a l'Escola Professional de Cinema de “Eliseo Subiela” allí. Després va treballar com a assistent de direcció en més de 30 llargmetratges argentins i internacionals. Entre altres, va treballar amb el propi Eliseo Subiela, amb Paula Hernández, Pablo Giorgelli, Diego Lerman, Gastón Duprat i Julio Chávez. El seu primer curtmetratge de ficció El inicio de Fabrizio es va projectar en el Festival de Cinema de Berlín 2016 en la secció Generació i va ser guardonat amb l'Os de Cristall.
El seu llargmetratge Sublime es va estrenar en el Festival de Cinema de Berlín al febrer de 2022, on es va projectar en la secció Generation.
Biasin també va ser responsable de la música de diverses de les seves pel·lícules.

## Filmografia

* 2005: Marisol (Director i Guió)
* 2006: Hojas sueltas (curtmetratge, direcció i guió)
* 2014: Nemesis Days (guió)
* 2015: El inicio de Fabrizio (curtmetratge, direcció i guió)
* 2015: Historias breves 11: 20 años (director i guió)
* 2018: Cálculos (curtmetratge, director i guió)
* 2020: Área chica infierno grande (curtmetratge, direcció i guió)
* 2022: Sublime (director i guió)

## Premis i nominacions

Festival Internacional de Cinema de Berlín
* 2016 : Premi al Millor Curtmetratge amb l'Os de Cristall en la secció Generació Kplus (El inicio de Fabrizio)
* 2022 : Nominació a l'Os de Cristall en la secció Generació 14plus (Sublime)
* 2022: Nominada al Premi Teddy (Sublime)
Outfest Los Angeles
* 2022: Guardonat amb el Gran Premi del Jurat al Millor Guió en un Llargmetratge Narratiu Internacional (Sublime)
Festival de Cinema de Sant Sebastià
* 2022: Nominació al Premi Horitzons (Sublime)
Festival Internacional de Cinema de Seattle
* 2022: Guardonat amb el Gran Premi del Jurat en el Concurs Iberoamericà (Sublime)
* 2022: Nominat al Premi del Jurat Juvenil Futurewave (Sublime)

## Referències

* ↑ Sublime. In: berlinale.de. Abgerufen am 18. Februar 2022.
* ↑ Generation 2022: Words Don't Come Easy. In: berlinale.de, 15. Dezember 2021.
* ↑ Joey Moser: Outfest Los Angeles Film Festival Announces 2022 Award Winners. In: awardsdaily.com, 27. Juli 2022.
* ↑ SIFF announces lineup for 48th annual Seattle International Film Festival. In: siff.net, 30. März 2022.
* ↑ J. Kim Murphy: Seattle International Film Festival Awards Top Honors to 'Klondike', 'Know Your Place'. In: Variety, 24. April 2022.
# Heidi Schüller

Heidi Schüller (Passau, Alemanya Occidental 1950) és una atleta alemanya, ja retirada, especialista en salt de llargada i 100 metres tanques.

## Biografia

Va néixer el 15 de juny de 1950 a la ciutat de Passau, població situada a la regió de Niederbayern (Baviera).

## Carrera esportiva

Va participar, als 22 anys, en els Jocs Olímpics d'Estiu de 1972 realitzats a Múnic (Alemanya Occidental), on va participar en les proves dels 100 metres tanques, on fou eliminada en les semifinals, i en la prova de salt de llargada, on finalitzà cinquena i aconseguí així un diploma olímpic. En la cerimònia inaugural d'aquests Jocs fou l'encarregada de realitzar el jurament olímpic per part dels atletes, esdevenint la primera dona a realitzar aquest jurament.
# Turó de Tres Creus

El turó de Tres Creus o turó de la Pola és una muntanya de 930 metres que es troba al municipi de Mura, a la comarca catalana del Bages, al Parc Natural de Sant Llorenç del Munt i Serra de l'Obac. Al peu del turó hi trobem la bauma i la font de la Pola.
Aquest turó serveix de talaia de la resta de Sant Llorenç del Munt i la Serra de l'Obac. A l'est destaca la carena del Pagès i la Mola i, a ponent, la serralada de Montserrat i altres turons i torrents de l'Obac. Al Nord es veu el Montcau, amb el Pirineu al fons, i al sud, el Castellsapera i el Vallès.
Al cim hi ha un vèrtex geodèsic (referència 284113001).
Aquest cim està inclòs al llistat dels 100 cims de la FEEC

## Referències

* 1 2 «Sant Llorenç del Munt: Turó de la Pola (930 m)». [Consulta: 11 juliol 2024].
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Francisco Antonio de Agurto

Francisco Antonio de Agurto y Salcedo, primer Marquès de Gastanyaga (Vitòria, 1640 - Saragossa, 2 de novembre de 1702) va ser un noble espanyol, virrei de Catalunya i governador dels Països Baixos.
Era d'origen basc i es va convertir en el primer Marquès de Gastanyaga, el 1676.
Agurto va ser governador dels Països Baixos espanyols entre 1685 i 1692, on va liderar les tropes espanyoles en la batalla de Fleurus (1690) i va defensar sense èxit Mons contra els francesos. Va començar una nova capella reial a l'església de Sant Josep de Waterloo (Bèlgica) el 1687 un intent de guanyar-se el favor de la cort, però va ser cridat a Madrid pel seu fracàs en conquerir Mons.
Posteriorment va ser anomenat Virrei de Catalunya entre 1694 i 1696, on es va trobar amb una invasió dels francesos durant la Guerra de la Gran Aliança.
Mai es va casar. Després de la seva mort, el títol de marquès de Gastanyaga va ser el seu germà, Iñigo de Eugenio (1648-1715).

## Referències

* ↑ «Francisco Antonio de Agurto». Gran Enciclopèdia Catalana. Barcelona: Grup Enciclopèdia Catalana.
# Angelika Kraus

Angelika Kraus (Celle, 9 de maig de 1950) és una nedadora alemanya, especialista en esquena, ja retirada, que va competir sota bandera de la República Federal Alemanya durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic on va disputar tres proves del programa de natació. Fent equip amb Uta Frommater, Heike Hustede i Heidemarie Reineck guanyà la medalla de bronze en els 4x100 metres estils, mentre en els 100 i 200 metres esquena quedà eliminada en sèries. Quatre anys més tard, als Jocs de Múnic, va disputar dues proves del programa de natació. En ambdues quedà eliminada en sèries.
En el seu palmarès també destaca una medalla de bronze en els 4x100 metres estils del Campionat d'Europa de natació de 1970. A nivell nacional va guanyar nou campionats nacionals de la RFA: quatre dels 100 metres esquena (1967 a 1970) i cinc dels 200 metres (1967 a 1971).
El 1968 fou guardonada amb el Silver Bay Leaf, el premi esportiu més important d'Alemanya.

## Referències

* ↑ Angelika Kraus a Sports Reference (arxivat)
* 1 2 «Olympedia – Angelika Kraus». [Consulta: 20 maig 2021].
* ↑ EUROPEAN SWIMMING CHAMPIONSHIPS (WOMEN). gbrathletics.com
* ↑ Kluge, Volker. Mexiko-Stadt 1968 - Los Angeles 1984. Berlín: Sportverl, 2000. ISBN 3-328-00738-5.
* ↑ «Angelika KRAUS | Olympics.com». [Consulta: 20 maig 2021].
# Biel Duran i Pascual

Biel Duran i Pascual (Gelida, Alt Penedès, maig del 1984) és un actor català de cinema, de sèries de televisió i de teatre. Va estudiar educació social, sector on va treballar durant tres anys. Va ser enxaneta de la colla castellera dels Minyons de Terrassa. En aquest moment, va debutar amb la pel·lícula de temàtica castellera La teta i la lluna (1994), de Bigas Luna, quan tenia nou anys.

## Filmografia
### Cinema

* 1994: La teta i la lluna (Tete)
* 2001: Dolça meva
* 2001: Des del balcó
* 2001: Más pena que gloria (David)
* 2003: Amb el 10 a l'esquena (Dani)
* 2004: Palabras de Vero (Marcos)
* 2004: La buena voz (Jordi)
* 2005: Salvador (Pons Llobet "Queso")
* 2006: Lo bueno de llorar (Amic 2)
* 2007: El coronel Macià (Pagès)
* 2008: La dona de l'anarquista (Luis)
* 2008: Castillos de cartón (Jaime)
* 2010: El cònsol de Sodoma (Enrique Vila-Matas)
* 2010: El gran Vázquez (jove dibuixant)
* 2010: Espiz (curtmetratge)
* 2011: El perfecto desconocido (Toni)

### Sèries de televisió

* 1996-1998: Nissaga de poder (Toni Castro)
* 1999: La memòria dels Cargols (Ramonet Cargol)
* 2001: Policias, en el corazón de la calle (un capítol)
* 2001-2002: Temps de silenci (Ignasi Burrull)
* 2001: El comisario (un capítol)
* 2002: Psico express (un capítol)
* 2002: Hospital Central (un capítol)
* 2002 i 2003: Javier ya no vive solo (dos capítols)
* 2003: El pantano (Fede)
* 2007: Quart (Judas)
* 2007-2008: Cuéntame cómo pasó (Jordi)
* 2009: La chica de ayer (José Santos)
* 2010-2011: La sagrada família (Ivan)
* 2011: 14 de abril. La República (Mateo)
* 2015-2016: Cites (Àlex)
* 2021: Com si fos ahir (Quique)

### Websèries

* 2016: El Ramon de les Olives (Ricard)

### Teatre

* 2010: La gavina
* 2018: L'Omissió de la família Coleman (Ferran)
* 2018: Ovelles
* 2022: La pell fina

## Premis i nominacions
### Nominacions

* 2002. Goya al millor actor revelació per Más pena que gloria

## Referències

* ↑ Bueno, David. «Biel Duran: “Anar al teatre és mirar per un forat”». Núvol, 22-06-2018. [Consulta: 3 febrer 2019].
* 1 2 3 4 «Al cotxe - Mariona Escoda, d'Eufòria - Biel Duran». TV3. [Consulta: 18 desembre 2022].
* ↑ «Biel Duran, un actor a qui hem vist créixer a TV3». TV3, 11-07-2018. [Consulta: 3 febrer 2019].
# Unitat de processament de tensors

Unitat de processament de tensors (o TPU, acrònim anglès de Tensor Processing Unit) són un tipus de circuit integrat dissenyats amb un propòsit específic o ASIC. En aquest cas el seu propòsit o funcionalitat de la TPU és l'aprenentatge automàtic de màquines. La primera TPU ha estat dissenyada per l'empresa Google i va ser anunciada el 2016. El camp d'aplicació de les TPU són la robòtica i la intel·ligència artificial.
La raó per la qual les TPU hagin superat en prestacions dels millors processadors genèrics i GPU (processadors gràfics) és augmentar la capacitat de processament en paral·lel tot transformant l'estructura de 64 bits a 8 bits.

## Arquitectura

La TPU és una màquina (autòmat en forma de circuit integrat) de multiplicar dades de 8 bits en estructura de matriu. El processador funciona amb instruccions de tipus CISC. Fabricada amb tecnologia de 28 nanòmetres i amb una mida del dau del circuit integrat de 662 mm², la freqüència de rellotge és de 700 MHz amb un consum de potència de 28-40 W. Té una memòria de 28 MB i 4 MiB en registres interns.

## Productes

Tensor Processing Unit :
| | TPUv1 | TPUv2 | TPUv3 | TPUv4 | TPUv5e | TPUv5p | v6e (Trillium) |
| Data introducció | 2015 | 2017 | 2018 | 2021 | 2023 | 2023 | 2024 |
| Node | 28 nm | 16 nm | 16 nm | 7 nm | ? | ? | |
| Tamany del dau (mm$^2$) | 331 | < 625 | < 700 | < 400 | 300-350 | ? | |
| Memòria interna (MiB) | 28 | 32 | 32 | 32 | 48 | 112 | |
| Rellotge (MHz) | 700 | 700 | 940 | 1050 | ? | 1750 | |
| Memòria | 8 GiB DDR3 | 16 GiB HBM | 32 GiB HBM | 32 GiB HBM | 16 GB HBM | 95 GB HBM | 32 GB |
| Amplada de banda | 34 GB/s | 600 GB/s | 900 GB/s | 1200 GB/s | 819 GB/s | 2765 GB/s | 1640 GB/s |
| TDP (W) | 75 | 280 | 220 | 170 | ? | ? | |
| TOPS (Tera Operacions Per Segon) | 23 | 45 | 123 | 275 | 197 (bf16) 393 (int8) | 459 (bf16) 918 (int8) | 918 (bf16) 1836 (int8) |
| TOPS/W | 0.31 | 0.16 | 0.56 | 1.62 | ? | ? |

## Comparativa

| Família de CPU | FLOPS | Any |
| AMD ATI RADEON HD4800 | 1 teraFLOPS | 2008 |
| Intel Core I7 980 XE | 109 gigaFLOPS | 2010 |
| Nvidia Tesla GPU | 515 gigaFLOPS | 2010 |
| Google TPU | 92 teraFLOPS | 2017 |

## Vegeu també

* Arquitectures CISC, RISC-V
* Aprenentatge automàtic.
* Robòtica
* Intel·ligència artificial
* FLOPS: quantitat d'operacions en coma flotant per segon.
* Programari TensorFlow.

## Referències

* ↑ «Google's Tensor Processing Unit explained: this is what the future of computing looks like» (en anglès). TechRadar, 09-04-2017.
* ↑ «Google Calls for Switch Chip API | EE Times» (en anglès). www.eetimes.com. [Consulta: 9 abril 2017].
* ↑ «First In-Depth Look at Google’s TPU Architecture» (en anglès). www.nextplatform.com, 05-04-2017. [Consulta: 9 abril 2017].
* ↑ «TPU Beat Intel, Nvidia, says Google | EE Times» (en anglès). www.eetimes.com. [Consulta: 9 abril 2017].
* ↑ «ISCApaperv3 (2).pdf». Google Docs, 09-04-2017. Arxivat de l'original el 2017-07-03 [Consulta: 9 abril 2017].
* ↑ «So what is a Tensor processing unit (TPU) and why will it be the future of Machine Learning?» (en anglès americà), 07-08-2024. [Consulta: 24 novembre 2024].
# Matthew Bright

Matthew Bright (nascut el 8 de juny de 1952) és un antic director de cinema, escriptor i actor.
Els seus primers crèdits van ser com a escriptor i actor a la pel·lícula de Richard Elfman de 1980 Forbidden Zone, interpretant els bessons Squeezit i René Henderson. La pel·lícula inclou els seus dos personatges sado-masoquistes que viuen en un contenidor d'escombraries, escopits, violats i torturats en el regne d'una dimensió alternativa i decapitats per Satanàs (interpretat pel millor amic de la infància de la vida real, el compositor Danny Elfman).
Bright destaca per escriure i dirigir la pel·lícula d'explotació de 1996 Tensió a l'autovia i la seva seqüela directament a vídeo de 1999.
En el seu últim treball, Tiptoes, el tall original de 150 minuts de Bright, va ser reduït a 90 minuts pels seus productors sense el seu consentiment, la qual cosa va fer que Bright critiqués vocalment els productors a l'escenari. Després de la recepció negativa d'aquesta producció del 2003, Bright no ha dirigit cap altra pel·lícula fins del 2023.

## Filmografia

* Forbidden Zone, guionista/actor (1980)
* Wildfire, guionista (1988)
* Guncrazy, guionista (1992)
* Dark Angel: The Ascent, guionista (1994)
* Shrunken Heads, guionista (1994)
* Tensió a l'autovia, guionista/director (1996)
* Vampirs moderns, guionista (1998)
* Confessions d'una delinqüent, guionista/director (1999)
* Ted Bundy, guionista/director (2002)
* Schwaz, guionista/director (2002)
* Tiptoes, guionista/director (2003)

## Referències

* ↑ «Matthew Bright». IMDb. [Consulta: 27 novembre 2008].
* ↑ Grow, Kory. «Danny and Richard Elfman on Cult Classic 'Forbidden Zone'» (en anglès americà). Rolling Stone, 06-11-2015. [Consulta: 23 març 2020].
* ↑ staff. «Anton Sirius interviews Matthew Bright, director of Freeway & Freeway II: Confessions of a Trick...» (en anglès). Aint It Cool News. [Consulta: 23 març 2020].
* ↑ «MATTHEW BRIGHT». www.punkglobe.com. [Consulta: 23 març 2020].
# Petra Nows

Petra Nows (Duisburg, 23 de juny de 1953) és una nedadora alemanya, ja retirada, especialista en braça, que va competir sota bandera de la República Federal Alemanya durant la dècada de 1970.
El 1972 va prendre part en els Jocs Olímpics d'Estiu de Múnic on fou cinquena en els 200 metres braça del programa de natació.
En el seu palmarès destaca una medalla de bronze en els 4x100 metres estils al Campionat del Món de natació de 1973. A nivell nacional va guanyar dos campionats de la RFA, en els 100 i 200 metres braça, el 1973.

## Referències

* ↑ Petra Nows a Sports Reference (arxivat)
* 1 2 «Olympedia – Petra Nows». [Consulta: 25 maig 2021].
* ↑ «Schwimmen - Deutsche Meisterschaften (Damen-Teil1)». [Consulta: 25 maig 2021].
# Línia X1 de TMB

El bus X1 és una línia d'autobús de trànsit ràpid que opera a Barcelona, Espanya. Va ser introduïda com a part de la iniciativa XPRESBus de la ciutat, amb l'objectiu d'oferir un transport públic ràpid i eficient.

## Horaris

| X1 | Primer servei A: Francesc Macià | Primer servei A: Glòries | Últim servei A: Francesc Macià | Últim servei A: Glòries |
| Laborables | 07.00 | 07.00 | 22.30 | 22.30 |

### Nova Xarxa Bus i XPRESBus

| Línies horitzontals (H) | Línies Verticals (V) | Línies diagonals (D) | Línies XPRESBus (X) |
| H2 Av. Esplugues - Trinitat Nova | V1 Districte Gran Via l'Hospitalet - Av. Esplugues | D20 Pg. Marítim - Ernest Lluch | X1 Pl.Francesc Macià - Centre- Pl. Glories |
| H4 Zona Universitària - Bon Pastor | V3 Zona Franca - Can Caralleu | D40 Pl. Espanya - Via Favència | X2 Prat Exprés |
| H6 Zona Universitària - Fabra i Puig - Onze de setembre | V5 Mare de déu del port - Pedralbes | D50 Paral·lel - Ciutat Meridiana |
| H8 Ernest Lluch - Bon Pastor | V7 Pl. Espanya - Sarrià | |
| H10 Pl. Sants- Olímpic de Badalona | V9 Poble Sec - Sarrià | |
| H12 Gornal - Besòs Verneda | V11 Estació Marítima - Bonanova | | |
| H14 Paral·lel - Sant Adrià | V13 Pl. Catalunya - Av. Tibidabo | |
| H16 Pg. Zona Franca - Fòrum Campus Besòs | V15 Barceloneta - Av. Tibidabo | |
| | V17 Port Vell - Vall d'Hebron | |
| | V19 Barceloneta - Pl. Alfonso Comín | |
| | V21 Pg. Marítim - Montbau | |
| | V23 Nova Icària - Can Marcet | |
| | V25 Nova Icària - Horta | |
| | V27 Pg. Marítim - Canyelles | |
| | V29 Diagonal Mar - Roquetes | |
| | V31 Mar Bella - Trinitat Vella | |
| | V33 Fòrum / Campus Besòs - Santa Coloma | |
Plantilla:ROAB

## Referències

* ↑ «Autobusos Barcelona». [Consulta: 4 novembre 2024].

## Vegeu també

* Xarxa Ortogonal d'Autobusos de Barcelona
* Autobús urbà de Barcelona
* Autobús interurbà de Catalunya